A Bizottság határozata
(1992. december 11.)
a friss hús Közösségbe történő behozatalára feljogosított horvát köztársaságbeli létesítmények jegyzékéről
(93/26/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1601/92/EGK rendelettel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikkének (1) bekezdésére és 18. cikke (1) bekezdésének a) és b) pontjára,
(1) mivel harmadik országokban található létesítményekből csak akkor engedélyezhető friss hús behozatala a Közösségbe, ha azok megfelelnek a 72/462/EGK irányelvben megállapított általános és különleges feltételeknek;
(2) mivel a 72/462/EGK irányelv 4. cikkének (3) bekezdésével összhangban a Horvát Köztársaság benyújtotta a Közösségbe történő behozatalra feljogosított létesítmények jegyzékét;
(3) mivel a közösségi helyszíni ellenőrzések kimutatták, hogy e létesítmények higiéniai színvonala megfelelő, és ezért felvehetők azon létesítményeknek az irányelv 4. cikkének (1) bekezdésével összhangban összeállított első jegyzékébe, amelyekből a friss hús behozatala engedélyezhető;
(4) mivel a friss hús Horvát Köztársaságból való behozatalára vonatkozó állat-egészségügyi feltételekről és a szükséges állatorvosi bizonyítványról szóló, 1992. július 2-i 92/390/EGK bizottsági határozat [3] elfogadását követően friss sertéshús behozatala Horvátországból már nem engedélyezett;
(5) mivel azonban összhangban a húsipari termékek harmadik országokból történő behozatalához szükséges állatorvosi bizonyítvány-minták megállapításáról szóló 91/449/EGK bizottsági rendelet módosításáról szóló, 1992. július 30-i 92/447/EGK bizottsági rendelettel [4] az e rendeletben előírtak szerint kezelt sertéshúskészítmények behozatala engedélyezett; mivel ennek következtében az ilyen termékeket engedélyezett létesítményekből származó sertéshúsból kell előállítani;
(6) mivel a friss hús behozatala a mellékletben található jegyzékben szereplő létesítményekből továbbra is a már megállapított rendelkezések, a Szerződés általános rendelkezései és különösen az egészségvédelemre vonatkozó egyéb közösségi állat-egészségügyi szabályozás hatálya alá tartozik;
(7) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A mellékletben felsorolt horvát köztársaságbeli létesítmények ezennel engedélyt kapnak a friss hús Közösségbe irányuló kivitelére.
(2) Az e létesítményekből történő behozatalra továbbra is vonatkoznak a Közösség más jogszabályokban megállapított állat-egészségügyi rendelkezései és különösen az egészségvédelmi követelményekre vonatkozó rendelkezések.
2. cikk
Ennek a határozatnak a tagállamok a címzettjei.
Kelt Brüsszelben, 1992. december 11-én.